Cécile Wagner
D'Cécile Wagner, gebuer de 4. September 1911 zu Diddeleng a gestuerwen de 14. Februar 2005 war eng lëtzebuergesch Fraerechtlerin an LSAP-Politikerin.

1965 gouf d'Cécile Wagner Presidentin vum Foyer de la femme a vum Office social vun der Gemeng Diddeleng. Si huet an den 1960er-Joren um Treffe vun der sozialistescher Fraeninternationaler deelgeholl. 1969 setzt si sech bei de Gemengewalen eng éischt Kéier fir d'LSAP zu Diddeleng op a gëtt an de Gemengerot gewielt. Tëscht 1970 an 1975 war si déi éischt weiblech Conseillère zu Diddeleng.

Si huet sech och bei de Femmes socialistes engagéiert a war am Comité vum Foyer de la femme.

No hir genannt 
Am Kader vum internationale Fraendag 2019 huet d'Gemeng Diddeleng am Quartier Lenkeschléi fënnef Stroossen an eng Plaz no Diddelenger Frae genannt, déi an hirer Zäit Virreiderinne waren a sech no hire politeschen, privaten oder berufflechen Iwwerzeegungen engagéiert hunn. Dorënner d'Place Cécile Biever-Wagner an Erënnerung un d'Cécile Wagner.

Literatur 

 Anne Julie Heintz, Düdelingen entdeckt seine weibliche Seite op wort.lu den 8. Mäerz 2019 an an der Drockversioun vum Luxemburger Wort vum 9. / 10. Mäerz 2019, S. 40-41, ënnert dem Titel Starke Frauen, starke Geschichten.

Gebuer 1911
Gestuerwen 2005
Fraerechtlerinnen